**Projektas**

STUDIJŲ KOKYBĖS VERTINIMO CENTRO DIREKTORIAUS



ĮSAKYMAS

**DĖL KETINAMŲ VYKDYTI STUDIJŲ PROGRAMŲ VERTINIMO METODIKOS PATVIRTINIMO**

2019 m. d. Nr.

Vilnius

Vadovaudamasis Mokslo ir studijų įstatymo 48 straipsniu, Lietuvos Respublikos švietimo, mokslo ir sporto ministro 2019 m. liepos 17 d. įsakymo Nr. V-835 ,,Dėl studijų išorinio vertinimo ir akreditavimo tvarkos aprašo, vertinamųjų sričių ir rodiklių patvirtinimo“ 2.1 punktu:

1. Tvirtinu Ketinamų vykdyti studijų programų vertinimo metodiką (pridedama).

2. Nustatau, kad šis įsakymas įsigalioja nuo 2019 m. gruodžio 1 d.

3. Nustatau, kad šiuo įsakymu patvirtintos Ketinamų vykdyti programų vertinimo metodikos 32 punktas įsigalioja nuo 2025 m. sausio 1 d.

4. Nustatau, kad studijų programos, dėl kurių išorinio vertinimo procedūros pradėtos iki šio įsakymo įsigaliojimo baigiamos vertinti pagal Ketinamos vykdyti studijų programos aprašo rengimo, jos išorinio vertinimo ir akreditavimo metodiką, patvirtintą Studijų kokybės vertinimo centro direktoriaus 2011 m. lapkričio 28 d. įsakymu Nr. 1-01-157.

Direktorius

PATVIRTINTA

Studijų kokybės vertinimo centro direktoriaus

2019 m.  d. įsakymu Nr.

**KETINAMų VYKDYTI STUDIJŲ PROGRAMŲ VERTINIMO METODIKa**

**I SKYRIUS**

**BENDROSIOS NUOSTATOS**

1. Ketinamų vykdyti studijų programų vertinimo metodika (toliau – Metodika) nustato reikalavimus ketinamų vykdyti pirmosios pakopos, antrosios pakopos, vientisųjų bei profesinių studijų programų aprašams, kuriuos aukštosios mokyklos, aukštosios mokyklos egzilyje, aukštosios mokyklos, kurios teikia paraišką dėl leidimo vykdyti studijas ir su studijomis susijusią veiklą (toliau – aukštosios mokyklos) teikia Studijų kokybės vertinimo centrui (toliau – Centras), ketinamų vykdyti studijų programų išorinio vertinimo eigą, taip pat prašymo ir kitų dokumentų dėl ketinamų vykdyti studijų krypčių (toliau – krypčių) akreditavimo nagrinėjimo Centre procedūrą bei apeliacijų dėl Centro priimtų sprendimų dėl ketinamos vykdyti studijų programos (toliau – studijų programos) nagrinėjimo tvarką.
2. Į Centrą dėl studijų programos išorinio vertinimo kreipiasi:

2.1. aukštoji mokykla, kurios krypties (bent vienos iš krypčių, jeigu teikiama dviejų krypčių studijų programa) studijos nėra akredituotos 7 metų terminui;

2.2. aukštoji mokykla, kuri nevykdo studijų toje kryptyje, kuriai priskiriama studijų programa;

2.3. aukštoji mokykla, kuri teikia studijų programą kartu su paraiška dėl leidimo vykdyti studijas ir su studijomis susijusią veiklą.

1. Metodika parengta vadovaujantis Mokslo ir studijų įstatymu, Studijų išorinio vertinimo ir akreditavimo tvarkos aprašu, vertinamosiomis sritimis ir rodikliais, patvirtintais Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. V-835 (toliau – Aprašas), taip pat Europos aukštojo mokslo kokybės užtikrinimo nuostatomis ir gairėmis.
2. Metodikoje vartojamos sąvokos atitinka Lietuvos Respublikos mokslo ir studijų įstatyme, Apraše bei kituose teisės aktuose, nustatančiuose bendruosius bei specialiuosius reikalavimus studijų programoms, apibrėžtas sąvokas.
3. Studijų programos kūrimą inicijuoja aukštoji mokykla, įvertinusi:

5.1. pagal studijų programą numatomų rengti specialistų poreikį šalyje ar regione, absolventų galimybes įsidarbinti;

5.2. mokslinį ir (ar) profesinį pajėgumą vykdyti numatomas studijas;

5.3. turimus ar ketinamus pasitelkti išteklius (materialiuosius ir metodinius) numatytoms studijoms vykdyti (tinkamai įrengtos auditorijos ir (ar) meninės kūrybos bei veiklos erdvės, laboratorijos, kompiuteriai su reikiama programine įranga, mokslinės ir profesinės periodikos, naujos literatūros ir (ar) meno kūrinių fondai, atitinkama komunikacijų įranga ir kt.);

1. Studijų programa rengiama laikantis bendrųjų ir specialiųjų (studijų krypties arba studijų krypčių grupės aprašų) reikalavimų studijų programoms bei kitų teisės aktų nuostatų.

**II skyrius**

**REIKALAVIMAI PATEIKIAMIEMS DOKUMENTAMS**

1. Aukštoji mokykla, siekianti, kad studijų programa būtų išoriškai įvertinta, o kryptis (jeigu aukštoji mokykla nevykdo akredituotų tos krypties studijų) akredituota, Centrui turi pateikti šiuos dokumentus:

7.1. prašymą vertinti studijų programą (jeigu aukštoji mokykla nevykdo akredituotų tos krypties studijų, kartu pateikiamas ir prašymas akredituoti tos krypties studijas). Atskiras prašymas dėl studijų programos vertinimo neteikiamas, jeigu ketinamos vykdyti studijų programos aprašas (toliau – studijų programos aprašas) teikiamas kartu su paraiška gauti leidimą vykdyti studijas ir su studijomis susijusią veiklą;

7.2. studijų programos aprašą, parengtą pagal reikalavimus, nurodytus Metodikos 8 punkte. Kartu su studijų programos aprašu turi būti pateikiami šie dokumentai:

7.2.1. įgaliotos institucijos pritarimas dėl numatomos teikti kvalifikacijos (jeigu ji bus teikiama);

7.2.2. Lietuvos Respublikos sveikatos apsaugos ministerijos pritarimas, jeigu teikiama sveikatos mokslų studijų krypčių grupei priskiriama studijų programa.

1. Studijų programos aprašą sudaro:
   1. studijų programos aprašymas, kurio sudėtinės dalys turi atitikti Metodikos 1 priede išvardintas vertinamąsias sritis. Studijų programos aprašyme pateikiama šių vertinamųjų sričių analizė pagal Metodikos 1 priede nurodytus rodiklius bei analizuojamus duomenis ir informaciją.
   2. studijų programos aprašo priedai:
      1. studijų dalykų (modulių) (įskaitant praktikas ir baigiamąjį darbą) aprašai. Aprašai pateikiami pagal aukštosios mokyklos nustatytą formą, nurodant šią būtiną informaciją: dalyko (modulio) pavadinimas, studijų dalyko (modulio) apimtis kreditais ir valandomis (nurodant kontaktinio, išskiriant konsultacijas, ir savarankiško darbo apimtį valandomis), tikslai, studijų programos studijų rezultatų, studijų dalyko (modulio) rezultatų, studijų metodų ir studentų pasiekimų vertinimo metodų sąsajos, vertinimo kriterijai, studijų dalyko (modulio) turinys, privaloma literatūra;
      2. visų numatomų studijų programos dėstytojų gyvenimo aprašymai. Dėstytojo gyvenimo aprašyme turi būti ši informacija: dėstytojo vardas ir pavardė, turimas pedagoginis ir (ar) mokslo laipsnis, pedagoginio darbo patirtis, mokslinių interesų kryptis, reikšmingiausi studijų krypties dėstytojų moksliniai (meniniai), metodiniai darbai, susiję su studijų programos kryptimi, parengti per paskutinius 5 metus, praktinio darbo patirtis dėstomo dalyko srityje, kvalifikacijos tobulinimas didaktinėje bei su kryptimi susijusioje srityje per pastaruosius 3 metus, užsienio kalbų mokėjimo lygis;
      3. Studijų, mokymo programų ir kvalifikacijų registro objektų registravimo tvarkos apraše, patvirtintame Lietuvos Respublikos švietimo ir mokslo ministro įsakymu, nurodyti duomenys, kurių reikia studijų programai įregistruoti Studijų, mokymo programų ir kvalifikacijų registre (toliau – Registras);
      4. visų aukštųjų mokyklų partnerių pasirašytos jungtinės studijų programos vykdymo sutarties kopija su vertimu į lietuvių kalbą, jei teikiama jungtinė studijų programa.
2. Kai aukštoji mokykla ketina pradėti vykdyti įregistruotą akredituotos krypties studijų programą kitos savivaldybės teritorijoje (išskyrus atvejus, kai yra to paties pavadinimo miesto ir rajono savivaldybės) esančiame padalinyje, ji Centrui turi pateikti prašymą pritarti studijų vykdymui kitos savivaldybės teritorijoje esančiame padalinyje bei studijų programos aprašą. Studijų programos aprašymo sudėtinės dalys turi atitikti šias vertinamąsias sritis: studentų priėmimas ir parama, studijavimo pasiekimai ir absolventų užimtumas, dėstytojų mokslo ir (arba) meno ir didaktinė veikla, studijų materialieji ištekliai, studijų vidinis vertinimas, tobulinimas ir viešinimas. Studijų programos aprašyme pateikiama šių vertinamųjų sričių analizė pagal Metodikos 1 priede nustatytus rodiklius bei analizuojamus duomenis ir informaciją. Studijų programos aprašo priedai turi atitikti Metodikos 8.2.2. ir 8.2.4. punktuose nurodytus reikalavimus.
3. Aukštoji mokykla, kurios studijų programos vertinimą atliko kita aukštojo mokslo kokybės vertinimo agentūra, įtraukta į Europos aukštojo mokslo kokybės užtikrinimo agentūrų registrą arba tarpvalstybinėse sutartyse nurodyta agentūra (toliau – Agentūra), kartu su prašymu dėl studijų programos įregistravimo (ir krypties akreditavimo, jeigu aukštoji mokykla nevykdo akredituotų tos krypties studijų), Centrui pateikia Apraše nurodytus dokumentus.
4. Aukštoji mokykla Centrui dokumentus lietuvių kalba arba anglų kalba, jeigu vertinimui teikiama jungtinė studijų programa, pateikia kvalifikuotu elektroniniu parašu pasirašytus adresu kokybe@skvc.lt arba per E. pristatymo informacinę sistemą, arba kompiuterinėje laikmenoje. Studijų programos aprašo elektroninė forma pateikiama „doc“, „docx“ arba „pdf“ formatu. Informacija apie studijų programą, kurios reikia programai įregistruoti Registre, pateikiama tik „doc“ arba „docx“ formatu. Kiekvienas studijų programos aprašo priedas elektroninėje versijoje pateikiamas atskiru dokumentu.

**III SKYRIUS**

**ketinamos vykdyti studijų programos IŠORINIO VERTINIMO EIGA**

1. Centras, gavęs prašymą vertinti studijų programą, nustato:
   1. ar pateikti visi Metodikos 7 punkte nurodyti dokumentai ir ar jie įforminti Metodikos II skyriuje nustatyta tvarka;
   2. jei vertinimui pateikta jungtinė studijų programa, ar visi programą vykdysiantys partneriai turi teisę vykdyti tos pačios pakopos ir rūšies studijas bei suteikti atitinkamą kvalifikacinį laipsnį.
2. Tuo atveju, jei Centras nustato, kad pateikti ne visi Metodikos 7 punkte nurodyti dokumentai ir (arba) pateikti dokumentai neatitinka Metodikos 7 ir 8 punktuose nustatytų reikalavimų ir turi esminių trūkumų, trukdančių pradėti išorinio vertinimo procesą, prašymo nagrinėjimo terminas sustabdomas iki nustatyti trūkumai bus ištaisyti. Apie nustatytus trūkumus bei proceso sustabdymą Centras informuoja aukštąją mokyklą.
3. Aukštoji mokykla ištaisyti nustatytus trūkumus gali ne vėliau kaip per 10 darbo dienų nuo sprendimo dėl konstatuotų trūkumų (jei studijų programa buvo pateikta kartu su paraiškos gauti leidimą vykdyti studijas ir su studijomis susijusią veiklą dokumentais – per 5 darbo dienas) bei procedūros sustabdymo gavimo dienos. Jei per šį terminą aukštoji mokykla Centro nustatytų trūkumų neištaiso, Centras nutraukia prašymo nagrinėjimo procedūrą ir apie tai informuoja aukštąją mokyklą.
4. Studijų programa išoriškai vertinama pagal Metodikos 1 priede nustatytas vertinamąsias sritis, rodiklius ir analizuojamus duomenis ir informaciją.
5. Išoriniam studijų programos vertinimui atlikti ekspertai atrenkami Ekspertų atrankos aprašo, patvirtinto Centro direktoriaus įsakymu, nustatyta tvarka.
6. Centras aukštąją mokyklą apie ekspertų grupės sudėtį informuoja elektroniniu paštu. Aukštoji mokykla per 5 darbo dienas nuo pranešimo apie numatomą ekspertų grupės sudėtį gavimo dienos (jei studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – ne vėliau kaip prieš 10 darbo dienų iki nustatytos vizito į aukštąją mokyklą ar filialą dienos) gali argumentuotai prašyti pakeisti numatomos ekspertų grupės narį (-ius).
7. Centras gautas pastabas dėl ekspertų grupės sudėties svarsto nuolat veikiančioje komisijoje, sudarytoje Centro direktoriaus įsakymu, ir apie priimtą sprendimą informuoja aukštąją mokyklą. Tuo atveju, jei per Metodikos 17 punkte nustatytą terminą aukštoji mokykla nepateikė argumentuoto prašymo dėl ekspertų grupės sudėties keitimo, laikoma, kad aukštoji mokykla ekspertų grupės sudėčiai pritarė.
8. Ekspertų darbo organizavimo principai ir tvarka, nustatyta Ekspertų darbo organizavimo apraše, patvirtintame Centro direktoriaus įsakymu.
9. Ekspertų grupė, išnagrinėjusi studijų programos apraše pateiktą informaciją, taip pat kitą viešai skelbiamą informaciją, parengia pirmines išvadas, ir pasirengia klausimus, kuriems reikia skirti ypatingą dėmesį vizito metu.
10. Ekspertų grupės vizito į aukštąją mokyklą trukmė – 1–2 dienos.
11. Vizitas į aukštąją mokyklą vyksta pagal Centro parengtą bei su ekspertų grupe ir aukštąja mokykla suderintą darbotvarkę.
12. Aukštoji mokykla sudaro sąlygas visiems pageidaujantiems bendruomenės nariams susitikti su ekspertų grupe viešai skelbdama informaciją apie vizitą.
13. Vizito metu vyksta susitikimai su aukštosios mokyklos ar jos padalinio administracija, studijų programos aprašo rengėjais, studijų programoje numatomais dėstyti dėstytojais, darbdaviais ar kitais socialiniais partneriais, kurie suinteresuoti pagal programą numatomais rengti specialistais, taip pat ekspertai apžiūri studijų programos įgyvendinimui numatomą materialiąją bazę.
14. Ekspertų grupė parengia išvadų projektą ir pateikia jį Centrui ne vėliau kaip per 1 mėnesį (jei studijų programa buvo pateikta kartu su paraiška gauti leidimą vykdyti studijas ir su studijomis susijusią veiklą – 14 darbo dienų) nuo vizito į aukštąją mokyklą pabaigos.
15. Teikdami išvadų projektą Centrui, ekspertų grupė pateikia vieną iš šių siūlymų:
    1. studijų programą vertinti teigiamai. Studijų programa ekspertų siūloma vertinti teigiamai tada, kai nenustatyta trūkumų arba nustatyti trūkumai yra nežymūs. Studijų programa taip pat siūloma vertinti teigiamai, jei aukštoji mokykla programą pataisė pagal ekspertų rekomendacijas per terminą, nustatytą Metodikos 27 punkte.
    2. studijų programą rekomenduoti pataisyti. Studijų programą rekomenduojama pataisyti tada, kai yra nustatyti programos trūkumai, kuriuos būtina pašalinti ir trūkumai yra nesudėtingai pašalinami iš esmės nekeičiant studijų programos.
    3. studijų programą vertinti neigiamai. Studijų programa ekspertų siūloma vertinti neigiamai tada, kai yra nustatyti esminiai ir ekspertų išsamiai pagrįsti trūkumai, susieti su Metodikos 1 priede nurodytais rodikliais bei analizuojamais duomenimis ir informacija. Studijų programa taip pat ekspertų siūloma vertinti neigiamai, jeigu aukštoji mokykla per terminą, nustatytą Metodikos 27 punkte, programos nepataisė arba pataisymai nepašalino programos trūkumų, kuriuos būtina pašalinti.
16. Centras išvadų projektą su kiekvienos vertinamosios srities įvertinimu pagal Aprašo 3 priede nustatytą įvertinimo skalę (išskyrus 26.2. papunktyje numatytą atvejį) elektroniniu paštu išsiunčia aukštajai mokyklai, kuri per 10 darbo dienų (jei studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – per 5 darbo dienas) nuo išvadų projekto gavimo dienos gali pateikti pastabas dėl išvadų projekte, esančių faktinių klaidų ar jomis grindžiamų vertinimų. Jei išvadų projekte buvo pateiktas Metodikos 26.2 punkte nustatytas siūlymas studijų programą rekomenduoti pataisyti, aukštoji mokykla ne vėliau kaip per 10 darbo dienų (jei studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – per 5 darbo dienas) nuo išvadų projekto gavimo dienos pataisyti ekspertų nurodytus trūkumus bei elektroniniu paštu pateikti Centrui tai pagrindžiančius dokumentus ir pastabas dėl išvadų projekte, esančių faktinių klaidų ar jomis grindžiamų vertinimų.
17. Centras persiunčia aukštosios mokyklos pastabas dėl išvadų projekte esančių faktinių klaidų ar jomis grindžiamų vertinimų ir (ar) ekspertų nurodytų trūkumų pataisymą pagrindžiančius dokumentus programą vertinusiai ekspertų grupei.
18. Ekspertų grupė, išnagrinėjusi aukštosios mokyklos pastabas dėl išvadų projekte, esančių faktinių klaidų ar jomis grindžiamų vertinimų ir (ar) ekspertų nurodytų rekomendacijų įgyvendinimą pagrindžiančius dokumentus ne vėliau kaip per 10 darbo dienų (jei studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – per 7 darbo dienas) parengia ir pateikia galutines studijų programos vertinimo išvadas Centrui. Kiekviena studijų programos vertinimo sritis įvertinama pagal Aprašo 3 priede nustatytą įvertinimo skalę.
19. Vertinimo išvados nagrinėjamos Studijų vertinimo komisijoje, veikiančioje Studijų vertinimo komisijos nuostatų, patvirtintų Centro direktoriaus įsakymu, nustatyta tvarka.
20. Vadovaudamasis ekspertų grupės išvadomis ir atsižvelgdamas į Studijų vertinimo komisijos siūlymą, Centras Apraše nustatyta tvarka priima sprendimą dėl studijų programos įvertinimo. Kartu su šiuo sprendimu Centras aukštajai mokyklai pateikia vertinimo išvadų nuorašą arba išvadų kopiją.
21. Kai magistrantūros studijų programa gali būti įregistruota tik atlikus jos išorinį ekspertinį vertinimą (įskaitant ir jungtinę studijų programą), Centras, prieš pradedant vykdyti studijų programos ekspertinį vertinimą nustato, ar ketinama vykdyti studijų kryptis aukštojoje mokykloje atitinka Apraše nustatytą Universiteto vykdomos mokslinių tyrimų ir eksperimentinės plėtros ar meno veiklos lygio mokslo (meno) kryptyje slenkstinio studijų krypties vertinimo rodiklį.
22. Centras per 3 darbo dienas nuo sprendimo teigiamai vertinti studijų programą priėmimo dienos pateikia teigiamai įvertintos studijų programos duomenis Registrui.
23. Kai studijų programa yra tos pačios krypties ir pakopos, kuri yra akredituota 7 metų terminui ir įvertinta aukštosios mokyklos nustatyta tvarka, aukštoji mokykla elektroniniu paštu adresu kokybe@skvc.lt arba per E. pristatymo informacinę sistemą prašymą dėl studijų programos įregistravimo bei studijų programos duomenis siunčia Centrui. Centras, gavęs šiuos dokumentus, patikrina krypties ir pakopos, kuriai priskirta studijų programa, akreditavimo terminą (ar pasirinkta aukštoji mokykla partnerė gali vykdyti tos pačios rūšies ir pakopos studijas bei suteikti atitinkamą kvalifikacinį laipsnį, jei tai jungtinė studijų programa), ir studijų programos duomenis persiunčia Registrui.
24. Pradėjus vykdyti studijų programą, pradedama vykdyti paskesnė veikla. Ne vėliau kaip po 1,5 metų nuo studijų programos įregistravimo (arba studijų krypties akreditavimo, jeigu aukštoji mokykla nevykdo akredituotų tos krypties studijų) aukštoji mokykla parengia ekspertų rekomendacijų įgyvendinimo pažangos ataskaitą (toliau – Pažangos ataskaita) ir viešina ją aukštosios mokyklos tinklapyje bei pateikia Centrui. Centras, gavęs Pažangos ataskaitą, ją išanalizuoja ir teikia grįžtamąjį ryšį aukštajai mokyklai, viešai skelbia ataskaitą savo tinklapyje kartu su studijų programos vertinimo išvadomis.
25. Atskiro aukštosios mokyklos kreipimosi dėl studijų krypties akreditavimo nereikia, kuomet Centras atliko studijų programos, pateiktos kartu su paraiška gauti leidimą vykdyti studijas ir su studijomis susijusią veiklą, vertinimą, jei atlikus paraiškos dokumentų vertinimą, aukštajai mokyklai buvo išduotas leidimas vykdyti studijas ir su studijomis susijusią veiklą.
26. Centras, gavęs iš Registro studijų programai suteiktą valstybinį kodą ir vadovaudamasis Centro sprendimu dėl ketinamos vykdyti studijų programos įvertinimo arba gautomis Agentūros vertinimo išvadomis, per 5 darbo dienas parengia įsakymą dėl studijų krypties akreditavimo. Sprendimas dėl ketinamos vykdyti studijų krypties, kuri buvo pateikta kartu su paraiška gauti leidimą vykdyti studijas ir su studijomis susijusią veiklą, akreditavimo priimamas per 10 darbo dienų nuo leidimo vykdyti studijas ir su studijomis susijusią veiklą išdavimo dienos.
27. Priimtą sprendimą dėl studijų krypties akreditavimo Centras skelbia viešai Teisės aktų registre.

**IV SKYRIUS**

**APELIACIJŲ NAGRINĖJIMAS**

1. Aukštoji mokykla, nesutikdama su Centro priimtu sprendimu dėl studijų programos įvertinimo, per 20 darbo dienų nuo sprendimo gavimo dienos Centrui gali pateikti argumentuotą apeliaciją.
2. Aukštosios mokyklos apeliacija nagrinėjama Studijų apeliacinėje komisijoje (toliau – Apeliacinė komisija), veikiančioje pagal Studijų apeliacinės komisijos nuostatus, patvirtintus Centro direktoriaus įsakymu. Apeliacinės komisijos sprendimas priimamas ne vėliau kaip per 45 darbo dienas nuo apeliacijos gavimo dienos.
3. Tiek Centro sprendimas, tiek Apeliacinės komisijos sprendimas gali būti skundžiami Lietuvos Respublikos administracinių bylų teisenos įstatymo nustatyta tvarka.

Ketinamų vykdyti studijų programų

vertinimo metodikos

1 priedas

VERTINAMOSIOS SRITYS, RODIKLIAI, ANALIZUOJAMI DUOMENYS IR INFORMACIJA

|  |  |  |
| --- | --- | --- |
| *Vertinamosios sritys* | *Rodikliai* | *Analizuojami duomenys ir informacija* |
| **1. Studijų paskirtis ir studijų rezultatai** | * 1. Studijų tikslų ir studijų rezultatų atitikties šalies (regiono) ūkio ir visuomenės poreikiams (aukštajai mokyklai egzilyje netaikoma), įvertinimas. | 1.1.1. Analizuojamas programos studijų rezultatų aktualumas ir unikalumas, pagrindžiama programos atitiktis šalies (regiono), ūkio ir visuomenės poreikiams.  1.1.2. Pristatomas programos poreikio susietumas su absolventų karjeros galimybėmis. |
| * 1. Studijų tikslų ir studijų rezultatų atitikties institucijos strategijai įvertinimas. | 1.2.1. Pristatoma programos tikslų ir numatomų studijų rezultatų dermė su aukštosios mokyklos misija, veiklos tikslais, ir strategija. |
| * 1. Krypties ir pakopos studijų programų atitikties teisės aktų, įskaitant Europos aukštojo mokslo erdvės kokybės užtikrinimo nuostatas ir gaires (ESG), studijų krypčių aprašus, profesinius standartus ir kitus teisės aktus, reguliuojančių studijas, reikalavimams įvertinimas. | * + 1. Pagrindžiama programos tikslų, numatomų studijų rezultatų, programos sandaros, dalykų ir (ar) modulių turinio atitiktis studijų rūšiai, pakopai ir akademiniams ir (ar) profesiniams reikalavimams, programos apimties pakankamumas studijų rezultatams pasiekti.     2. Pateikiama programos tikslo (-ų), studijų pakopos studijų rezultatų (žinios, gebėjimai vykdyti tyrimus, specialieji gebėjimai, socialiniai gebėjimai, asmeniniai gebėjimai), numatomų programos studijų rezultatų ir studijų dalykų ir (ar) modulių sąsajų lentelė.     3. Pateikiamas programos studijų planas (nuolatinių ir ištęstinių studijų formų). Studijų dalykai ir (ar) moduliai, nurodant semestrą ir jų apimtį kreditais, plane išdėstomi pagal jų priskyrimą studijų krypties dalykams ir (ar) moduliams, bendriesiems universitetinių (koleginių) studijų dalykams ir (ar) moduliams, kitos krypties dalykams ir (ar) moduliams. Išskiriama praktika, studento laisvai pasirenkami dalykai ir (ar) moduliai (jei yra), baigiamasis darbas ir jiems skiriamas kreditų skaičius. Taip pat rekomenduojama nurodyti kiekvieno dalyko ir (ar) modulio atsiskaitymo formą, kontaktinio ir savarankiško darbo valandų skaičių bei dalyką dėstantį dėstytoją.     4. Pagrindžiama programos pavadinimo, numatomų studijų rezultatų, programos turinio ir suteikiamos kvalifikacijos tarpusavio dermė. |
|  | * 1. Aukštojoje mokykloje vykdomų krypties ir pakopos studijų programų skaičiaus, jų studijų rezultatų, turinio racionalumo įvertinimas (ketinamų vykdyti studijų programų atveju taikoma tik tuo atveju, jeigu studijų kryptyje, kurioje ketinama vykdyti programa, aukštoji mokykla vykdo ir daugiau programų). | * + 1. Pagrindžiamas aukštojoje mokykloje vykdomų programų skaičiaus kryptyje racionalumas, programų vystymo kryptyje galimybės (*taikomas tik tuo atveju, jeigu studijų kryptyje, kurioje numatoma vykdyti programą, aukštoji mokykla vykdo ir daugiau programų).* |
| **2. Mokslo (meno) ir studijų veiklos sąsajos** | 2.1. Aukštosios mokyklos vykdomos mokslo (taikomosios mokslo, meno) veiklos lygio pakankamumo su studijų kryptimi susijusioje mokslo (meno) kryptyje įvertinimas. | * + 1. Pateikiami ir analizuojami paskutinių trijų metų kasmetinio aukštųjų mokyklų mokslinių tyrimų ir eksperimentinės plėtros ir meno veiklos vertinimo bei paskutinio palyginamojo ekspertinio universitetų mokslinių tyrimų ir eksperimentinės plėtros veiklos vertinimo, kurie atlikti vadovaujantis Lietuvos Respublikos valstybės biudžeto lėšų moksliniams tyrimams, eksperimentinei plėtrai ir meno veiklai plėtoti skyrimo mokslo ir studijų institucijoms tvarkos aprašu, patvirtintu Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, su studijų kryptimi susijusioje mokslo kryptyje rezultatai.     2. Pateikiama informacija apie tai, kurie aukštosios mokyklos vykdomi moksliniai tyrimai, taikomoji mokslo, meno veikla tiesiogiai susiję su programa*.*     3. Pateikiami mokslinės (taikomosios mokslo, meno) veiklos planai su studijų kryptimi, kurioje numatoma vykdyti programą, susijusioje mokslo (meno) kryptyje, jų finansinis pagrįstumas. |
| 2.2. Studijų turinio susiejimo su naujausiais mokslo, meno ir technologijų pasiekimais įvertinimas. | 2.2.1. Pagrindžiama, kaip programos turinys siejasi su naujausiais mokslo, meno ir technologijų pasiekimais. |
| **3. Studentų priėmimas ir parama** | 3.1. Priėmimo reikalavimų tinkamumo ir taikymo nuoseklumo įvertinimas. | * + 1. Nurodomi aukštosios mokyklos nustatyti ir taikomi priėmimo į programą reikalavimai, papildomų balų skyrimo tvarka, šios informacijos viešinimo būdai.     2. Paaiškinama, kokie papildomi reikalavimai (išlyginamosios studijos ir kt.) taikomi asmenims, neturintiems pakankamo pasirengimo krypties studijoms. |
| 3.2. Informacijos apie studijas ir studentų konsultavimo pakankamumo įvertinimas. | 3.2.1. Paaiškinama, kaip priimtieji į studijų programą studentai supažindinami su studijų programa, reikalavimais ir kita studentams aktualia informacija. |
| 3.3. Užsienyje įgytų kvalifikacijų, dalinių studijų ir ankstesnio neformalaus ir savaiminio mokymosi pripažinimo tvarkos ir jos taikymo įvertinimas | 3.3.1. Pateikiami užsienyje įgytų kvalifikacijų, dalinių studijų rezultatų, ankstesnio ir kitokio mokymosi pripažinimo principai. |
| 3.4. Sąlygų studijuojančiųjų akademiniam judumui užtikrinti įvertinimas. | 3.4.1. Pateikiama informacija apie galimybes studentams dalyvauti judumo programose ir šios informacijos viešinimą. |
| 3.5. Krypties studentams teikiamos akademinės, finansinės, socialinės ir asmeninės paramos tinkamumo, pakankamumo ir veiksmingumo įvertinimas. | 3.5.1. Pateikiama informacija apie suteikiamą akademinę, finansinę, socialinę, asmeninę ir kitokią paramą studentams. |
| **4. Studijavimo pasiekimai ir absolventų užimtumas** | 4.1. Studijų tikslų, studijų rezultatų, mokymo ir mokymosi bei vertinimo metodų dermės įvertinimas. | 4.1.1. Pristatoma programos tikslų, numatomų studijų rezultatų dermė su programos dalykų ir (ar) modulių studijų rezultatais, studijų metodais ir vertinimo metodais. |
| 4.2. Studijų procesas užtikrina galimybes studijuoti socialiai pažeidžiamoms grupėms bei studentams su specialiaisiais poreikiais. | 4.2.1. Aprašomas numatomas studijų proceso pritaikymas socialiai pažeidžiamoms grupėms bei studentams su specialiaisiais poreikiais (konsultacijos studijų prieinamumo (dėl negalios kylančių individualiųjų poreikių) klausimais, individualizuotas studijų procesas, studentų integravimo į akademinės bendruomenės gyvenimą formos ir priemonės ir kt.) |
| 4.3. Akademinio sąžiningumo, tolerancijos ir nediskriminavimo užtikrinimo politikos įgyvendinimo įvertinimas. | 4.3.1. Aprašomi akademinio sąžiningumo, tolerancijos ir nediskriminavimo užtikrinimo principai ir priemonės. |
| 4.4. Studijų metu taikomų studijavimo, mokymo ir mokymosi metodų ir būdų, studijų formų, pasiekimų vertinimo metodų, skatinančių studentus būti aktyviais studijų proceso dalyviais ir įgalinančių pasiekti numatytus studijų rezultatus, įvertinimas. | 4.4.1. Nurodomi programoje taikomi metodai, skatinantys studentus būti aktyviais studijų proceso dalyviais.  4.4.2. Aprašomas studentų savarankiško darbo organizavimas ir vertinimas. |
| 4.4. Apeliacijų ir skundų dėl studijų proceso teikimo ir nagrinėjimo procedūrų ir jų taikymo efektyvumo įvertinimas krypties studijose. | * + 1. Aprašomas apeliacijų, skundų dėl studijų proceso teikimo ir nagrinėjimo procedūrų taikymas. |
| **5. Dėstytojai** | 5.1. Krypties studijų programose (-oje) nuolat institucijoje dirbančių dėstytojų pakankamumo studijas vykdyti įvertinimas. | * + 1. Pagrindžiamas numatomų programos dėstytojų skaičiaus pakankamumas numatomiems studijų rezultatams pasiekti.     2. Nurodoma numatomų programos studijų krypties dalykų dėstytojų, dirbsiančių ne mažiau kaip puse etato aukštojoje mokykloje, dalis nuo visų numatomų programos krypties dalykų dėstytojų. |
| 5.2. Dėstytojų pasirengimo dėstyti užsienio kalba (jeigu vertinama programa numatoma vykdyti užsienio kalba arba vertinama jungtinė studijų programa) įvertinimas. | * + 1. Nurodoma numatomų programos dėstytojų, mokančių užsienio kalbą ne žemesniu nei B2 lygiu, dalis nuo visų programoje dėstysiančių dėstytojų.     2. Aprašomos taikomos priemonės dėstytojų užsienio kalbos tobulinimui. |
| 5.3. Dėstytojų kompetencijų (mokslinių, didaktinių, profesinių) tinkamumo numatomiems studijų rezultatams pasiekti ir sąlygų kompetencijoms plėsti ir gilinti įvertinimas. | * + 1. Pateikiami duomenys, pagrindžiantys personalo sudėties atitikimą teisės aktų reikalavimams.     2. Pateikiamas numatomų dėstytojų sąrašas nurodant kvalifikacinį ir (ar) mokslo laipsnį, užimamas ar numatomas užimti pareigas, numatomą dėstyti dalyką (modulį), mokslinės, meninės veiklos kryptį, profesinės veiklos, susijusios su dėstomu dalyku (praktinio darbo) patirtį metais;     3. Pagrindžiamas numatomų programos dėstytojų kvalifikacijos tinkamumas numatomiems studijų rezultatams pasiekti.   5.3.4. Aprašomos dėstytojų tobulinimosi tiriamojoje mokslo arba meno, didaktinėje ar profesinėje veikloje sąlygos ir sistemingumas (formali tvarka, finansavimas, tobulinimosi sritys, būdai). |
| **6. Studijų materialieji ištekliai** | 6.1. Krypties studijų užsiėmimams, praktikai skirtų patalpų, įrangos ir priemonių pakankamumo ir tinkamumo įvertinimas. | * + 1. Pateikiami duomenys apie programai numatomas naudoti patalpas ir darbo vietų skaičių jose.     2. Pateikiamas programai numatomų naudoti priemonių ir įrangos, įskaitant kompiuterines programas, pakankamumas ir tinkamumas numatomiems studijų rezultatams pasiekti.     3. Pateikiamas studijoms numatomų naudoti patalpų, priemonių ir įrangos pritaikymas specialius poreikius turintiems asmenims.     4. Pateikiami duomenys apie studijų įgyvendinimui numatomą naudoti bazę praktikoms.     5. Pateikiamas studijoms reikalingos infrastruktūros gerinimo (jeigu reikalinga) planas, jo finansinis pagrįstumas. |
| 6.2. Sąlygų savarankiškam studentų darbui tinkamumo įvertinimas. | * + 1. Aprašomos studentų savarankiško darbo sąlygos padalinyje (-iuose), kuriame (-iuose) bus vykdoma programa. |
| 6.3. Studijų informacijos išteklių prieinamumo ir pakankamumo įvertinimas. | * + 1. Pateikiamas metodinių išteklių aukštosios mokyklos bibliotekoje, skaityklose skaičius, aktualumas, naujumas, atitikimas vertinamai programai.     2. Aprašoma prieiga prie elektroninių leidinių tinkamų programai. |
| * 1. Krypties studijų finansiniai ištekliai yra pakankami kokybiškam studijų įgyvendinimui. | * + 1. Pateikiama informacija apie programos vykdymui numatytus finansinius išteklius, reikalingus numatytiems studijų rezultatams pasiekti. |
| 1. **Studijų vidinis vertinimas, tobulinimas ir viešinimas** | 7.1. Studijų vidinio kokybės užtikrinimo sistemos veiksmingumo įvertinimas. | * + 1. Aprašoma studijų valdymo ir sprendimų priėmimo struktūra, vidinio vertinimo periodiškumas, pateikiama informacija apie tai, kokie būdai priemonės taikomi siekiant užtikrinti kokybišką studijų vykdymą.     2. Aprašoma, kokie žmonių ir materialieji ištekliai skiriami efektyviam studijų programos valdymui ir tobulinimui. |
| 7.2. Socialinių dalininkų įtraukimo į studijų vidinį kokybės užtikrinimą veiksmingumo įvertinimas. | * + 1. Pateikiami duomenys apie socialinių dalininkų įtraukimą į programos rengimo, vertinimo ir tobulinimo procesus, socialinių dalininkų indėlį ir grįžtamojo ryšio jiems suteikimą. |